Адной з задач, якая стаіць перад музеем Дружбы народаў, з’яўляецца выхаванне эмацыянальна-каштоўнасных адносін да людзей іншай нацыянальнасці. Каб рэалізаваць яе ў поўнай меры, на базе музея праводзяцца мерапрыемствы, накіраваныя на знаёмства з той ці іншай нацыянальнасцю, праходзяць сустрэчы з прадстаўнікамі дыяспар, арганізуюцца тэматычныя экскурсіі. Так, у рамках Дня Незалежнасці Польшчы ў сценах музея была праведзена віктарына “Добры дзень, Польшча!”, а таксама конкурс малюнкаў. Да Дня Незалежнасці Латвіі музей падрыхтаваў прэзентацыю “Латвія вас вітае” і правёў пазнавальную гульню “А ці ведаеце вы…”. У Дзень Незалежнасці Казахстана была арганізавана займальная гульня “Верыце — не верыце” і праведзена экскурсія “Гісторыя аднаго экспаната: казахская юрта”.